அண்ணாமலைப் பல்கலைக்கழக மருத்துவ மாணவர் சேர்க்கையில் கட்டணக் கொள்ளையை தடுக்குமாறு தமிழக அரசைமார்க்சிஸ்ட் கம்யூனிஸ்ட் கட்சி வலியுறுத்தி யுள்ளது.சென்னையில் வியாழனன்று கூடிய மார்க்சிஸ்ட் கம்யூனிஸ்ட் கட்சியின் மாநிலசெயற்குழு, இதுதொடர்பாக நிறைவேற்றி யுள்ள தீர்மானம் வருமாறு:அரசு மருத்துவக் கல்லூரிகளில் மாணவர் சேர்க்கைக்கு நிர்ணயிக்கப்பட்டுள்ள கல்விக் கட்டணத்தை, சிதம்பரம் அண்ணாமலைப் பல்கலைக்கழகத்தின் இராஜா முத்தையா மருத்துவக் கல்லூரியிலும் நிர்ணயிக்க வேண்டும், கூடுதல் கட்டணம் வசூலிக்கக் கூடாது என்பதுள்ளிட்ட கோரிக்கைகளை வலியுறுத்தி கடந்த ஆகஸ்ட் 29 முதல் சிதம்பரம் அண்ணாமலைப் பல்கலைக்கழக மருத்துவக் கல்லூரி மாணவர்கள் உள்ளிருப்பு போராட்டம் நடத்தி வருகின்றனர்.நியாயமான கோரிக்கைகளுக்காக போராடும் சிதம்பரம் ராஜா அண்ணாமலைப் பல்கலைக்கழக மருத்துவக் கல்லூரி மாண வர்களின் போராட்டத்திற்கு மார்க்சிஸ்ட் கம்யூனிஸ்ட் கட்சியின் தமிழ்நாடு மாநில செயற்குழு தனது முழு ஆதரவை தெரிவித்துக்கொள்கிறது.2013 ஆம் ஆண்டு தமிழக சட்டமன்றத்தில் சட்டம் இயற்றி, அதன் மூலம் சிதம்பரம் அண்ணாமலைப் பல்கலைக்கழகத்தை தமிழகஅரசே ஏற்று நடத்தி வருகிறது.